Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în conformitate cu punctul 28 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/019 IE/Construction 41, introdusă de Irlanda) /* COM/2011/0617 final */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR, peste nivelul rubricilor corespunzătoare din cadrul financiar. Normele aplicabile contribuțiilor virate din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 9 iunie 2010, Irlanda a prezentat cererea EGF/2010/019 IE/Construction 41 pentru o contribuție financiară din partea FEG în urma disponibilizărilor care au avut loc în 1.482 întreprinderi a căror activitate se încadrează în sectorul NACE Rev. 2 diviziunea 41 („Construcții de clădiri”)[3] în regiunea NUTS II Border, Midlands and Western (IE01) și Southern and Eastern (IE02) din Irlanda. Aceste două regiuni învecinate acoperă întregul stat al Irlandei. Această cerere face parte dintr-un pachet de trei, toate privind sectorul construcțiilor din Irlanda. Celelalte două cerere vin în sprijinul lucrătorilor disponibilizați din sectorul NACE Rev. 2 diviziunea 43 („Lucrări speciale de construcții”) și 71 („Activități de arhitectură și inginerie; activități de testări și analiză tehnică”). După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul acestui regulament. SINTEZA CERERII ȘI ANALIZĂ Date principale: || Numărul de referință EGF || EGF/2010/019 Statul membru || Irlanda Articolul 2 || (b) Întreprinderi vizate || 1 482 Regiuni NUTS II || Border, Midlands and Western (IE01) Southern and Eastern (IE02) Diviziunea NACE Rev. 2 || 41 („Construcții de clădiri”) Perioada de referință || 1.7.2009 – 31.3.2010 Data de începere a serviciilor personalizate || 1.7.2009 Data cererii || 9.6.2010 Disponibilizări în perioada de referință || 4 866 Lucrători concediați vizați pentru sprijin || 3 205 Cheltuieli pentru servicii personalizate (EUR) || 18 245 633,73 Cheltuieli pentru punerea în aplicare a EGF[4] (EUR) || 1 277 195,15 Cheltuieli pentru punerea în aplicare a EGF (%) || 6,5 Buget total (EUR) || 19 522 828,88 Contribuția EGF (65 %) în EUR || 12 689 838 1. Cererea a fost prezentată Comisiei la data de 9 iunie 2010 și a fost completată cu informații suplimentare până la data de 17 iunie 2011. 2. Cererea îndeplinește condițiile de mobilizare a plăților din EGF stabilite la articolul 2 litera (b) din Regulamentul (CE) nr. 1927/2006 și a fost prezentată în termenul de 10 săptămâni prevăzut la articolul 5 din regulamentul respectiv. Legătura dintre disponibilizări și modificările structurale majore ale modelelor comerciale internaționale din cauza globalizării sau a crizei financiare și economice mondiale 3. Pentru stabilirea legăturii dintre concedieri și criza financiară și economică globală, Irlanda susține că începutul crizei financiare și economice globale a fost criza creditelor ipotecare subprime din Statele Unite, de la mijlocul anului 2007, al cărui efect contagios s-a răspândit rapid pe piețele financiare. Fiind o economie mică axată pe exporturi, Irlanda a suferit de pe urma efectelor crizei creditelor asupra partenerilor săi comerciali importanți, într-un moment în care economia mondială se confrunta cu cea mai gravă contractare în perioada postbelică. Criza creditelor a afectat grav băncile din Irlanda, cu efecte suplimentare asupra împrumuturilor ipotecare și activităților de construcție din țară. 4. Ocuparea forței de muncă în sectorul construcțiilor, care anterior se dezvoltase rapid, a scăzut puternic. Irlanda cunoscuse o expansiune în construcții, iar rata investițiilor imobiliare a atins un nivel record de 11 % din PIB în 2006, în timp ce rata investițiilor imobiliare pe termen lung în UE s-a ridicat în medie la aproximativ 6 % din PIB. Atunci când criza a lovit, ponderea persoanelor angajate în construcții în Irlanda a scăzut de la 12,25 % în T4 / 2007 la 9,2 % în T1 / 2009 și la 6,25 % până în T3 / 2010. Multe dintre concedierile din sector s-au produs din cauza închiderii efective a întreprinderii angajatoare din motive precum lichidare, încetare de plăți, închidere, insolvabilitate, încheierea contractului și faliment. 5. În urma unui deceniu caracterizat printr-o rată redusă a șomajului (4 % - 6 %), rata șomajului în construcții a crescut de peste de șase ori între T2 / 2007 și T2 / 2009. La jumătatea anului 2009, unul din trei lucrători în construcții era șomer. Aceasta se compară cu rata generală de șomaj la nivel național în acel moment de 12,4 %. În ceea ce privește subsectoarele din construcții în T4 / 2009, nivelurile cele mai mari ale șomajului în valoare absolută s-au observat în subsectoarele construcțiilor de clădiri (NACE revizuirea 2 diviziunea 41) și construcțiilor specializate (NACE revizuirea 2 diviziunea 43). În T2 / 2009, rata șomajului în aceste subsectoare a fost de aproape 40 %. Stabilirea numărului de concedieri și îndeplinirea criteriilor de la articolul 2 litera (b) 6. Irlanda a depus această cerere în temeiul criteriilor de intervenție prevăzute la articolul 2 litera (b) din Regulamentul (CE) nr. 1927/2006, care presupun concedierea într-o perioadă de nouă luni a cel puțin 500 de salariați în întreprinderile a căror activitate se încadrează în aceeași diviziune NACE Rev. 2 dintr-o regiune sau în două regiuni învecinate la nivelul NUTS II dintr-un stat membru. 7. În cerere se menționează 4 866 de concedieri din 1.482 de întreprinderi a căror activitate se încadrează în NACE Rev. 2 diviziunea 41 („Construcții de clădiri”)[5] din regiunea NUTS II Border, Midlands and Western (IE01) și Southern and Eastern (IE02) în cursul perioadei de referință de nouă luni, între 1 iulie 2009 și 31 martie 2010. Toate disponibilizările au fost calculate în conformitate cu articolul 2 al doilea paragraf prima liniuță din Regulamentul (CE) nr. 1927/2006. Explicația caracterului neprevăzut al concedierilor în cauză 8. Autoritățile irlandeze susțin că guvernele, instituțiile financiare și comentatorii din întreaga lume nu au prevăzut criza economică și financiară mondială, iar numeroasele întreprinderi mici și mijlocii (IMM-uri) din sectorul construcțiilor din Irlanda nu ar fi putut să anticipeze măsura în care criza le-ar putea afecta propriile întreprinderi. Identificarea întreprinderilor care au efectuat disponibilizări și a lucrătorilor vizați de asistență 9. Cererea se referă la 4.866 concedieri în 1.482 întreprinderi repartizate în două regiuni învecinate, care împreună constituie întregul teritoriu al statului irlandez. Aproape 80 % dintre întreprinderi sunt situate în regiunea Southern and Eastern (IE02), în timp ce restul de 20 %sunt situate în regiunea Border, Midlands and Western (IE01). Dintre cei 4.866 lucrători concediați, 3.205 lucrători sunt vizați de măsurile descrise mai jos. Regiune || Număr de întreprinderi || Numărul de disponibilizări Border, Midlands and Western (IE01) || 409 || 1 008 Southern and Eastern (IE02) || 1 072 || 3 857 N/A || 1 || 1 Total || 1 482 || 4 866 Lista completă a întreprinderilor menționate în cererea EGF/2010/019 IE/Construction 41 din partea Irlandei este anexată la documentul de lucru al serviciilor Comisiei care însoțește prezenta propunere. 10. Clasificarea lucrătorilor vizați este următoarea: Categorie || Număr || Procentaj Bărbați || 2 945 || 91,89 Femei || 260 || 8,11 Cetățeni ai UE || 3 205 || 100,00 Cetățeni din țări terțe || 0 || 0,00 între 15 și 24 de ani || 389 || 12,14 între 25 și 54 de ani || 2 345 || 73,17 între 55 și 64 de ani || 391 || 12,20 peste 64 de ani || 80 || 2,50 11. Nu există persoane cu probleme de sănătate cronice sau handicap în rândul lucrătorilor vizați. 12. În ceea ce privește categoriile profesionale, defalcarea este următoarea: Categorie || Număr || Procentaj Legislatori, înalți funcționari și directori || 225 || 7,02 Specialiști cu ocupații intelectuale și științifice || 253 || 7,89 Tehnicieni, maiștri și asimilați || 301 || 9,39 Funcționari administrativi || 76 || 2,37 Lucrători din atelierele de service și din secțiile de marketing și vânzări || 8 || 0,25 Agricultori și lucrători calificați în agricultură și pescuit || 1 || 0,03 Meșteșugari și comercianți de produse realizate de aceștia || 889 || 27,74 Operatori pe mașini și instalații și asamblori || 255 || 7,96 Muncitori necalificați || 1 052 || 32,82 N/A || 145 || 4,52 13. Numărul de lucrători vizați din numărul total de lucrători concediați se poate modifica în funcție de rezultatele contactelor individuale cu lucrătorii concediați. Printre lucrătorii vizați se numără 669 ucenici concediați, majoritatea bărbați tineri până la vârsta de 25 de ani, deosebit de expuși riscului de a intra în șomaj pe termen mediu și chiar lung. 14. În conformitate cu articolul 7 din Regulamentul (CE) nr. 1927/2006, Irlanda a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de implementare și, în special, în cursul accesului la FEG. Descrierea teritoriului vizat, a autorităților sale și a părților interesate 15. Cererea acoperă întregul teritoriu al statului irlandez, organizat în două regiuni învecinate la nivelul NUTS II. Aproximativ 80 % dintre foștii angajatori ai populației afectate au fost bazați în regiunea Southern and Eastern, în care se află primele două orașe ca mărime din țară, Dublin și Cork. Deși aceasta poate sugera că cealaltă regiune NUTS II (Border, Midlands and Western) a suferit un impact mai mic, duratele și distanțele scurte de navetă, disponibilitatea lucrătorilor de a călători și preponderența mai mare a proiectelor de construcții în centrele urbane conduc la probabilitatea ca numeroși lucrători rezidenți în regiunea Border, Midlands and Western să migreze sau să facă naveta zilnic pentru a lucra la angajatori bazați în regiunea Southern and Eastern. 16. Irlanda a avut una dintre cele mai globalizate și dinamice economii din lume, cu comerț exterior și legături de investiții foarte puternice, aproximativ până în 2008. Cu toate acestea, față de ultimul trimestru din 2008 și primul trimestru din 2009, rata de creștere economică a scăzut considerabil, un proces care continuă și în prezent. Cu o scădere a PIB de 3% în 2008, Irlanda a fost grav afectată de criza financiară și economică globală. Întreaga forță de muncă din Irlanda trece printr-o schimbare structurală, în primul rând ca urmare a prăbușirii sectorului construcțiilor și a celui bancar. 17. Ocuparea forței de muncă a crescut, cu toate acestea, în 2009, în sectorul TIC, creșteri modeste înregistrându-se și în sectorul transporturilor, în cel alimentar și cel al sănătății. În plus, ca urmare a dereglementării și dezvoltării sectorului energiei regenerabile, ocuparea forței de muncă a crescut în sectorul energetic (gaze și electricitate). 18. În timp ce, în general, oferta de muncă depășește cererea, există unele domenii cu deficit de competențe într-un număr mic de poziții, dar acestea sunt, în general, limitate la specialiști (de exemplu, ingineri electricieni cu experiență în rețele de înaltă tensiune), personal de conducere (de exemplu gestionar de proiecte TIC), zone de nișă (de exemplu, vânzări prin telefon cu fluență în limbi străine) și mixuri specifice de competențe (de exemplu, profesioniști TIC cu competențe de dezvoltare de întreprinderi). 19. Responsabilitatea pentru formularea de politici naționale de ocupare a forței de muncă și formare, precum și pentru finanțarea acestora la nivel național, aparține Departamentului Educației și Competențelor. La nivel operațional, responsabilitatea revine autorității naționale de formare și ocupare a forței de muncă, Foras Áiseanna Saothair (FÁS). Prin intermediul unei rețele de 66 de birouri și 20 de centre de formare, FÁS derulează programe de formare și de ocupare a forței de muncă, inclusiv ucenicii, oferă un serviciu de recrutare pentru persoanele în căutarea unui loc de muncă și pentru angajatori, precum și un serviciu consultativ pentru industrie și, de asemenea, sprijină întreprinderile cu bază comunitară. În plus, Departamentul Educației și Competențelor este responsabil pentru formularea de politici pentru sistemul public de educație continuă și de învățământ superior din Irlanda și pentru finanțarea acestora. Responsabilitatea operațională pentru educația continuă revine (pentru nivelele inferioare de calificare) comitetelor de educație profesională (VEC-uri) în ceea ce privește asigurarea de educație pentru adulți. Sistemul de învățământ superior cu finanțare publică include 7 universități și 13 institute de tehnologie. Autoritatea pentru educație superioară (HEA), care intră în domeniul de competență al departamentului, este organismul finanțator pentru aceste instituții. Institutele de tehnologie colaborează îndeaproape cu FÁS pentru furnizarea de programe de formare de tip ucenicie. 20. Cele 35 de consilii municipale și de întreprindere (CEB-uri), care intră în domeniul de competență al Departamentului Întreprinderilor, Comerțului și Inovării, asigură sprijin la nivel local pentru microîntreprinderi cu 10 angajați sau mai puțini. 21. Departamentul Protecției Sociale formulează politici adecvate de protecție socială și administrează și gestionează aplicarea de sisteme și servicii statutare și nestatutare. Acesta are, de asemenea, o funcție de căutare și sprijin în ocuparea forței de muncă, inclusiv sprijin pentru întreprinzători / deschiderea unei afaceri proprii. 22. În fine, există o serie de furnizori privați de învățământ superior în măsură să asigure oportunități educaționale pentru cei care au fost angajați anterior în sectorul construcțiilor, care pot fi finanțate de FÁS prin sisteme de subvenție relevante. 23. Printre numeroasele părți interesate se numără sindicate, organisme sectoriale, reprezentanți politici locali, organisme de dezvoltare la nivel local și regional, parteneriate locale de zonă și consilii locale de întreprindere. Impactul preconizat al disponibilizărilor asupra ocupării forței de muncă la nivel local, regional sau național 24. După o contracție puternică în activitatea de construcții din Irlanda în 2008, ocuparea forței de muncă în sectorul construcțiilor a continuat să scadă în 2009 și 2010. Statisticile OCDE privind forța de muncă (MEI) arată că Irlanda a suferit o scădere a ocupării forței de muncă în industria construcțiilor de 19 % în perioada dintre T3 / 2009 și T1 / 2010, cea mai mare scădere a ocupării forței de muncă în acest sector pentru orice țară membră a OCDE[6]. 25. În total, ocuparea forței de muncă în industria construcțiilor (toate diviziunile NACE revizuirea 2) ca parte din totalul ocupării forței de muncă la nivel național a scăzut de la 12,8% la finalul T2 / 2007 la 6,9 % la sfârșitul T1 / 2010. Ocuparea forței de muncă în NACE revizuirea 2 diviziunea 41 a scăzut cu 11.900 (16,6 %) între sfârșitul T2 / 2009 și sfârșitul T1 / 2010. La sfârșitul T1 / 2010, rata șomajului pentru toți lucrătorii din NACE revizuirea 2 diviziunea 41 a fost de 39,9 %, adică mai mult de trei ori mai mare decât rata șomajului la nivel național de 12,9 %. 26. În ultimii ani, industria construcțiilor a generat peste 8 % din PIB, cu mult peste media de 4-6 % pentru țările OCDE. Scăderea cererii pentru servicii de construcții și concedierile care au urmat au efecte negative evidente în ceea ce privește pierderea veniturilor salariale directe, scăderea veniturilor la trezorerie din impozit pe profit și taxe corporatiste, creșterea cheltuielilor cu ajutoarele sociale pentru noii șomeri, reducerea cererii de bunuri și servicii de la furnizori din partea industriei, care atinge și un grup important de contractanți independenți, scăderea investițiilor și / sau închirierilor de mașini și echipamente noi. În plus, pierderea cheltuielilor secundare legate de consum ale foștilor lucrători în construcții va avea un impact mai larg asupra tuturor sectoarelor din economie. Pachet coordonat de servicii personalizate care vor fi finanțate și o defalcare a costurilor sale estimate, inclusiv complementaritatea sa cu acțiunile finanțate din fondurile structurale 27. Irlanda propune un pachet de măsuri în favoarea lucrătorilor concediați, structurate în jurul a cinci piloni: orientare profesională, programe de formare profesională și alocații aferente, formare în alternanță pentru ucenici concediați și suplimente de venit, programe de educație secundară / profesională și de formare profesională și suplimente de venit, mijloace de sprijin pentru întreprinderi / activitate independentă și învățământ terțiar și suplimente de venit: – Orientare profesională: Aceasta constă în consiliere profesională individuală pentru majoritatea lucrătorilor concediați, care să ducă la stabilirea de comun acord a unei serii de pași către revenirea în câmpul muncii. Pașii nu includ numai formare profesională, ci și sprijin prin orientare de grup, cluburi de locuri de muncă și opțiuni educaționale. – Programe de formare profesională și alocații aferente: Cursurile FÁS acoperă o gamă largă de teme relevante, inclusiv conservarea energiei, tehnologii și structuri energetice ecologice și durabile, precum și management de mediu. Se urmărește o strategie destinată să extindă competențele și calificările lucrătorilor șomeri din construcții pentru a le permite să obțină un loc de muncă în aceste domenii în expansiune. Persoanele care urmează cursuri FÁS cu normă întreagă pot beneficia de o indemnizație de formare în loc de plata ajutorului social. De asemenea, se va oferi, după caz, o subvenție de asistență pentru participarea la cursuri de formare sau educaționale private care nu se predau de către agenția națională de formare profesională sau prin intermediul acesteia. Conceptul stagiilor și programelor de formare profesională comunitare va face parte, după caz, din intervențiile de formare profesională. – Formare în alternanță a ucenicilor concediați și suplimente de venit: Acest program este destinat să permită celor 669 de ucenici existenți să-și încheie ucenicia. Sistemul de ucenicie bazat pe standarde (Standards Based Apprenticeship System) se bazează pe șapte faze care alternează formarea la locul de muncă (numere impare) și în afara locului de muncă (numere pare). Această măsură va subvenționa ocuparea locului de muncă pentru ucenicii concediați în timpul fazelor necesare de ucenicie la locul de muncă 3, 5 și 7, va oferi formare și venit de substituție pentru aceștia în fazele 2, 4 și 6 și va asigura formare în centru, evaluare și venit de substituție parțială pentru faza finală, 7, a uceniciei. – Programe de educație secundară / profesională și de formare profesională și suplimente de venit: Se recunoaște tot mai mult că perfecționarea competențelor este esențială pentru obținerea unui loc de muncă în anii următori. În consecință, lucrătorii din construcții șomeri care, în urmă cu doar câțiva ani, poate că nu se gândeau să reia educația sau formarea profesională, încep să înțeleagă, într-o măsură tot mai mare, că trebuie să se perfecționeze pentru a-și îmbunătăți șansele de angajare. S-a stabilit că lucrătorii din construcții concediați, dintre care mulți sunt foarte competenți din punct de vedere tehnic, sunt realiști în ceea ce privește situația lor și sunt deschiși să aibă în vedere cariere alternative în afara sectorului construcțiilor. Procedând astfel, aceștia sunt conștienți de lacunele pe care le au în educație și formarea profesională și sunt bucuroși să fie orientați în sensul eliminării acestor lacune. În acest context, se propun mai multe opțiuni, care includ Comitete educative tehnice și profesionale, cursuri de certificare după încheierea contractului, sisteme de oportunități de formare profesională, sisteme intensive de învățământ de bază pentru adulți și inițiativa „Înapoi la educație”. Multe dintre aceste programe prevăd atribuirea unei certificări recunoscute la nivel național și internațional. – Mijloace de sprijin pentru întreprinderi / activitate independentă: Organismele de sprijin pentru întreprinderi precum consiliile orășenești și regionale de întreprindere (City and County Enterprise Boards) (CEB-uri) vor promova gama de măsuri de sprijin pusă la dispoziția lucrătorilor concediați care intenționează să își deschidă propria afacere, de exemplu, prin organizarea de ateliere informative, târguri și campanii de informare, precum și de alte activități conexe promovării. Se va oferi o subvenție de asistență în cazurile în care propunerile de afacere se conformează criteriilor de eligibilitate. Acest sprijin cuprinde subvenții de activare și de angajare care pot fi plătite de CEB-uri pentru a asigura pentru persoanele care încep să desfășoare o activitate independentă sau pentru micile întreprinderi nou înființate un sprijin în ceea ce privește costurile de înființare și recrutare de angajați. Beneficiarii sunt, în general, lucrători independenți sau microîntreprinderi cu accent pe industria prelucrătoare sau servicii comercializate la nivel internațional. Departamentul protecției sociale gestionează mai multe sisteme destinate să asigure un supliment de venit pentru ca cei care primesc ajutor social să se implice în activități independente. Printre acestea se numără alocațiile Back to Work Enterprise și Short Term Enterprise prin care o persoană aflată în șomaj se poate înscrie ca lucrător care desfășoară o activitate independentă într-o întreprindere care a fost aprobată de un consultant departamental în ocuparea unui loc de muncă sau de o societate de dezvoltare integrată local. Nu există nicio restricție în ceea ce privește natura activității independente, dar aceasta trebuie să fie considerată viabilă și durabilă de către consultantul privind ocuparea unui loc de muncă. – Programe de învățământ terțiar și suplimente de venit: Mii de module și programe sunt disponibile în cadrul sectorului de învățământ superior, iar acestea sunt relevante pentru lucrătorii concediați din construcții, în funcție de educația și nivelul de competență al acestora. Unele dintre aceste programe sunt în domeniul tehnologiilor ecologice, care poate fi deosebit de relevant pentru persoanele cu experiență în domeniul construcțiilor. Inițial, se va pune un accent deosebit pe evaluarea celor care au în vedere căi de învățământ superior, a seturilor de competențe și adecvării acestora pentru a se înscrie la anumite cursuri sau a adecvării unor cursuri pregătitoare sau unor opțiuni alternative în alte domenii de sprijin. Sectorul învățământului superior este în măsură să ofere programe de tranziție pe termen scurt și mediu, cu frecvență integrală și cu frecvență redusă. Toate colegiile de nivel terțiar oferă oportunități de înscriere directă și înscriere avansată în programe, pe baza competențelor anterioare și experienței de muncă a unei persoane. În contextul în care modalitățile de predare sunt tot mai flexibile, studenții pot opta pentru module sau certificate de durată mai scurtă, cu opțiunea de a cumula în timp credite pentru o specializare. De asemenea, există oportunități pentru titularii de certificate meșteșugărești de a obține înscrierea la nivel avansat în mai multe programe specifice la nivel de licență în institutele de tehnologie. Cu toate acestea, durata finită a perioadei de implementare a FEG nu facilitează, în general, sprijinul pentru un curs finalizat cu licență, în integralitate. Sunt disponibile diferite tipuri de suplimente de venit pentru a-i ajuta pe lucrătorii concediați din construcții să aibă acces și să participe la programe de nivel terțiar. 28. Cheltuielile pentru implementarea FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și control, precum și activitățile legate de informare și publicitate. Deoarece acest caz acoperă întregul stat irlandez, autoritățile irlandeze au alocat cea mai mare parte din cheltuieli pentru gestionare și supraveghere, precum și pentru control, inclusiv audituri. În ceea ce privește informarea și publicitatea, toate măsurile prevăzute de asistența FEG vor fi evidențiate la nivel național, regional și local pentru a garanta că această asistență se atribuie FEG. Aceasta va include materiale publicitare, logouri, antete, afișe, broșuri și reclame in mass-media etc. Guvernul, în primul rând prin Departamentul educației și competențelor și prin toate agențiile și instituțiile de învățământ de stat relevante, va continua să scoată în evidență asistența comunitară în toate ocaziile adecvate, de exemplu cu prilejul informărilor de presă, întrebărilor parlamentare, dezbaterilor, evenimentelor mediatice etc. 29. Serviciile personalizate prezentate de autoritățile irlandeze sunt măsuri active pe piața forței de muncă, în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile irlandeze estimează costurile totale ale acestor servicii la 18 245 633,73 EUR, iar cheltuielile pentru punerea în aplicare a FEG la 1 277 195,15 EUR (6,5 % din suma totală). Contribuția totală solicitată din FEG este de 12.689.838 EUR (65 % din costurile totale). Acțiuni || Numărul estimat al lucrătorilor vizați || Costul estimat pe lucrător vizat (în EUR) || Costuri totale (EGF și cofinanțare națională) (EUR) Servicii personalizate [articolul 3 primul paragraf din Regulamentul (CE) nr. 1927/2006] Orientare profesională || 2 142 || 104,67 || 224 203,14 Programe de pregătire || 927 || 1 024,52 || 949 730,04 Alocații de formare profesională || 305 || 5 192,98 || 1 583 858,90 Programe de formare a ucenicilor concediați și suplimente de venit || 1 324 || 7 719,86 || 10 221 094,64 Programe de educație secundară / profesională și de formare profesională || 757 || 2 922,69 || 2 212 476,33 Suplimente de venit pentru educație secundară / profesională și formare profesională || 89 || 10 941,26 || 973 772,14 Creare de întreprinderi / activitate independentă || 779 || 1 542,63 || 1 201 708,77 Programe de educație terțiară || 45 || 12 172,04 || 547 741,80 Suplimente de venit pentru educație terțiară || 23 || 14 393,39 || 331 047,97 Subtotal servicii personalizate || || 18 245 633,73 Cheltuieli pentru intervenția FEG [articolul 3 paragraful al treilea din Regulamentul (CE) nr. 1927/2006] Activități de pregătire || || 116 097,04 Gestionare || || 667 589,90 Informare și publicitate || || 232 194,08 Activități de control || || 261 314,13 Subtotal cheltuieli legate de intervenția EGF || || 1 277 195,15 Total costuri estimate || || 19 522 828,88 Contribuție din EGF (65 % din costurile totale) || || 12 689 838 30. Irlanda confirmă că măsurile descrise mai sus sunt complementare cu acțiunile finanțate de fondurile structurale. Autoritățile irlandeze au instituit un comitet de monitorizare pentru coordonarea fondurilor UE în cadrul strategic național de referință. Departamentul de finanțe prezidează comitetul care pune în discuție orice aspecte de interes, inclusiv delimitarea fondurilor prevăzute în programele operaționale și orice probleme care pot apărea în implementare, precum și orice planuri pentru noi programe pentru a se asigura că fondurile nu se suprapun. În plus, ca parte a procesului de implementare a FSE și FEDER, s-a constituit un grup condus și coordonat de Departamentul de finanțe pentru a soluționa orice problemă referitoare la implementarea Fondurilor structurale pentru perioada 2007-2013. Începând cu 2010, în acest proces a fost inclus și FEG. Data/datele la care serviciile personalizate pentru lucrătorii afectați au fost inițiate sau se prevede a fi inițiate 31. Irlanda a inițiat serviciile personalizate pentru lucrătorii afectați incluse în pachetul coordonat propus pentru cofinanțarea FEG la 1 iulie 2009. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din EGF. Proceduri de consultare a partenerilor sociali 32. La primirea notificării din partea Departamentului întreprinderilor, comerțului și inovării cu privire la iminența concedierilor colective, FÁS intră în contact cu conducerea întreprinderii în cauză pentru a discuta serviciile disponibile și necesitățile potențiale ale angajaților. De asemenea, se consultă sindicatele, după caz. 33. Autoritățile irlandeze au confirmat că cerințele legislației naționale și cele ale legislației UE privind concedierile colective au fost respectate. Informare cu privire la acțiunile obligatorii în temeiul legislației naționale sau al contractelor colective de muncă 34. În ceea ce privește criteriile de la articolul 6 din Regulamentul (CE) nr. 1927/2006, în cererea lor, autoritățile irlandeze: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE. Sisteme de gestionare și control 35. Irlanda a notificat Comisiei că organismele care vor gestiona și vor controla contribuțiile financiare sunt cele care gestionează și controlează finanțarea din Fondul Social European (FSE) în Irlanda. Finanțarea 36. Pe baza cererii transmise de Irlanda, contribuția propusă din FEG pentru pachetul coordonat de servicii personalizate (inclusiv cheltuielile legate de intervenția FEG) este de 12 689 838 EUR, reprezentând 65 % din costurile totale. Ajutoarele propuse de Comisie în cadrul fondului se bazează pe informațiile furnizate de Irlanda. 37. Având în vedere cuantumul maxim al unei contribuții financiare care poate fi acordată din FEG, în temeiul articolului 10 alineatul (1) din Regulamentul (CE) nr. 1927/2006, precum și posibilitățile de realocare a creditelor, Comisia propune mobilizarea FEG pentru suma totală menționată mai sus, care să fie înscrisă la rubrica 1a din cadrul financiar. 38. Cuantumul propus al contribuției financiare va pune la dispoziție mai mult de 25 % din suma maximă anuală atribuită din FEG pentru alocări în perioada ultimelor patru luni ale anului, conform dispozițiilor de la articolul 12 alineatul (6) din Regulamentul (CE) nr. 1927/2006. 39. Prin prezentarea acestei propuneri de mobilizare a FEG, Comisia inițiază procedura simplificată de trialog, conform prevederilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune formală trilaterală. 40. Comisia prezintă separat o cerere de transfer în vederea înscrierii în bugetul 2011 a unor angajamente și alocări de plată specifice, în conformitate cu punctul 28 din Acordul interinstituțional din 17 mai 2006. Originea creditelor de plată 41. Cuantumul creditelor de plată introduse inițial în linia de buget 04.0501 va fi consumat integral în urma adoptării de către ambele părți componente ale autorității bugetare a propunerilor prezentate până în prezent pentru mobilizarea FEG . 42. Modificarea bugetului 3/2011 a majorat linia bugetară EGF 04.0501 cu 50 000 000 milioane EUR pentru credite de plată. Plățile din această linie bugetară se vor utiliza pentru a finanța suma de 6 091 460 EUR necesară pentru prezenta cerere. Întrucât în 2011 sunt disponibile credite de plată în cadrul liniei bugetare 04.0201 „Finalizarea Fondului Social European (FSE) – Obiectivul 1 (2000 – 2006)”, se poate pune la dispoziție pentru transfer o sumă suplimentară de 6 598 378 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în conformitate cu punctul 28 al Acordului interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2010/019 IE/Construction 41, introdusă de Irlanda) PARLAMENTUL EUROPEAN ŞI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[7], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[8], în special articolul 12 alineatul (3), având în vedere propunerea Comisiei Europene[9], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă. (2) Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (4) La 9 iunie 2010, Irlanda a prezentat o cerere de mobilizare a FEG în legătură cu concedierile din 1.482 întreprinderi care desfășoară activități încadrate în diviziunea 41 din NACE Rev. 2 („Construcții de clădiri”) din regiunea NUTS II Border, Midlands and Western (IE01) și Southern and Eastern (IE02); cererea a fost completată cu informații suplimentare transmise până la 17 iunie 2011. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 12.689.838 EUR. (5) Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Irlanda. ADOPTĂPREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare (FEG) prin alocarea sumei de 12 689 838 EUR, sub formă de credite de angajament și de plată. Articolul 2 Prezenta decizie se publică în Jurnalul Oficial al Uniunii Europene. Adoptată la [Bruxelles/Strasbourg], Pentru Parlamentul European, Pentru Consiliu, Preşedintele Preşedintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [4] Conform articolului 3 alineatul (3) din Regulamentul (CE) nr. 1927/2006. [5] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [6] Statisticile OCDE privind forța de muncă (MEI), T1 / 2010. [7] JO C 139, 14.6.2006, p. 1. [8] JO L 406, 30.12.2006, p. 1. [9] JO C […], […], p. […].